Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 6400

2. Megjegyzés. – A 406 MHz-es kényszerhelyzeti helyjeladók /ELT/ műszaki jellemzőire és üzemeltetési teljesítményére vonatkozó tájékoztatásokat az RTCA Dokumentum DO-204 és a Polgári Repülési Berendezések Európai Szervezete (EUROCAE) Dokumentum ED.62 tartalmazza. 5.3.1.1 A kényszerhelyzeti helyjeladó adóberendezéseknek a 406,0 - 406,1 MHz-es frekvencia-sávban való használatra kijelölt frekvencia csatornák egyikén kell üzemelni. Megjegyzés. - A COSPAS-SARSAT 406 MHz-es csatorna kijelölési tervet a COSPAS-SARSAT Dokumentum C/S T.012 tartalmazza. 5.3.1.2 Az adások közötti időtartamnak 50 másodperc plusz/mínusz 5 százaléknak kell lenni. 5.3.1.3 Egy 24 órás folyamatos működési időtartam alatt -20°C-os üzemelési hőmérséklet mellett az adó kimenő teljesítményének az 5 W plusz vagy mínusz 2 dB-es határértékeken belül kell lenni. 5.3.1.4 A 406 MHz-es ELT-nek képesnek kell lenni egy digitális közlemény továbbítására. 5.3.2 Adó azonosító kódolás 5.3.2.1 A 406 MHz-en üzemelő kényszerhelyzeti helyjeladó adóberendezésének kijelölt egyedülálló kóddal kell rendelkezni az adónak vagy annak a légijárműnek az azonosításához, amelyre fel van szerelve. 5.3.2.2 A kényszerhelyzeti helyjeladó adóberendezést vagy a légiközlekedési felhasználói protokollnak megfelelően, vagy egy, az ennek a fejezetnek az 1. Függelékében leírt soros műveletű felhasználói kódnak megfelelően kell kódolni, és az illetékes hatósággal „lajstromoztatni” kell. AZ 5. FEJEZET 1. FÜGGELÉKE: KÉNYSZERHELYZETI HELYJELADÓ ADÓBERENDEZÉS KÓDOLÁS (lásd az 5. Fejezet 5.3.2 pontját) Megjegyzés. - A helyjeladó kódolásának részletes leírását az ITU-R Ajánlás M.633-1 tartalmazza. A következő információk a légiközlekedésben használatos jellegzetes kényszerhelyzeti helyjeladó adóberendezésekre vonatkoznak.

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes